Lipe (Smederevo)

**Lipe** je prigradsko naseljeno mesto grada Smedereva u Podunavskom okrugu. Prema popisu iz 2002. bilo je 3338 stanovnika (prema popisu iz 1991. bilo je 3859 stanovnika).

## Historija
Selo se nalazi jugoistočno od Smedereva. Nema sigurnih podataka na osnovi kojih bi se moglo utvrditi kada je ovo selo postalo. Predanje zna samo toliko da je selo ranije bilo u Starim Lipama, bliže Jezavi, i da su se otuda, zbog poplava, preselili na današnje mesto.

Kako naseljeno mesto, Lipe se pominju u prvim desetinama 18. veka. Na karti iz doba austrijske vladavine (1718—1739.) ovo je mesto zabeleženo pod imenom *Lippe*. U doba (1732. g) selo je imalo 28 kuća. Kasnije, u prvim desetinama 19. veka, spominje se Lipe u aračkim spiskovima. Godine 1818. g. selo je imalo 79 kuća a 1822. g. 103 kuće. Godine 1846. u Lipama je bilo 201 kuća, a po popisu iz 1921. g. selo je imalo 489 kuća sa 2930 stanovnika.

Po predanju, u Lipe se najpre doselio jedan Rom (ciganin) i nastanio se u jednoj šupljoj lipi. Današnji potomci njegovi su Miloševići. U stare porodice računaju se i: Mijatovići, Štrbići, Trifunovići, Milojkovići. Starijei su doseljenici: Ćušaci starinom iz Petke (Požarevačke) (u Ćušake nabrajamo familije Milanović, Perić, Đorđević, Đurđević; rodonačelnik Ćušaka je bio Đurađ Ćušaković), Filipovići starinom iz Resave, Stepenjaci (danas sa raznim prezimenima) starinom iz Dragovca (Požarevački), Nikolići starinom iz Jovanaca (nišavski, pirotski), Todorovići čiji su preci došli iz Stare Srbije najpre u Vučak, zatim u Lipe. Aćimovići su takođe stariji doseljenici. Starinom su iz Resave i naselili su se najpre u Cerju, odakle ih knjaz Miloš raselio i naselio Lipe, u kraj koji se po njima zove Cerjanski. Markovići su po nekim izvorima iz sela Kravlja kod Niša, a zastupljeno je i mišljenje da su iz Kravljeg Dola. Stara porodica i Miloševića koji su se ranije prezivali Knežvići. podaci datiraju od 1718-1925. g).

## Demografija
U naselju Lipe živi 2606 punoletnih stanovnika, a prosečna starost stanovništva iznosi 39,9 godina (38,4 kod muškaraca i 41,5 kod žena). U naselju ima 943 domaćinstva, a prosečan broj članova po domaćinstvu je 3,54.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).
* Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

Inače Monografija Podunavske oblasti (Pančevo, 1929 g.) koju je sastavio dr Vladimir Margan sačinjena je od tri dela i predstavlja i danas jedno od nezaobilaznih dela za proučavanje Srbije i Banata.

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)